रागद्वेष का करें त्याग-पुष्पदंत सागरजी
सनावद | श्रावक पूजा पाठ करता है। स्वाध्याय करता है। व्रत उपवास रखता है। इन सबकी सार्थकता तब है जब वह अंतरमन की शुद्धि के लिए रागद्वेष का त्याग करें। धर्म धारण करने के लिए रागद्वेष का त्याग आवश्यक है। यह बात शहर में आए प्रमुख जैनाचार्य पुष्पदंत सागरजी महाराज ने श्री पार्श्वनाथ दिगंबर जैन बड़ा मंदिर में प्रवचन के दौरान कही। मुनि श्री पूज्य सागरजी महाराज ने उपदेश में श्रावकों को सदमार्ग पर चलने के लिए प्रेरित किया। जानकारी देते हुए डाॅ. नरेंद्र जैन भारती व संतोष बाकलीवाल ने बताया पूज्य आचार्य श्री की आहारचर्या संजय बडूद के यहां हुई। पूज्य आचार्य श्री संघ सहित श्रवणबेलगोला जाएंगे। आगामी चातुर्मास बैंगलोर में करेंगे।
hin_Deva hin_Deva